Ако трябва да дадем още един пример за всеотдайност в музи- 
калното изкуство, без колебание бихме посочили народната 
певица, „родопския славей“ — Радка Кушлева. Родена е на 7 
юли 1926 година в село Широка лъка, Смолянски окръг, в 
семейството на граничен военнослужещ, потомък на големия 
Кушлевски род -- прочути певци и гайдарджии от Широка лъ- 
ка. Още е жив споменът из Родопите: за Паун Кушлев, забе- 
лежителен гайдар, и Петър Кушлев - майстор-резбар, песно- 
поец и гайдар. Тези двама чичовци, братя на бащата на Радка, 
са веселели съселяните си и заедно с това са насаждали любов 
у децата от техния род към великолепните и много лирични 
родопски народни песни. 

Майката на Радка, Цонка Седенкова — Кушлева, е издън- 
ка от друг родопски песнопойски род от село Гела. Нейната 
майка, баба Мария Седенкова, някога най-популярната певица 
по този забележителен с хубавата си природа край, макар и ве- 
че 99-годишна, има завидна памет. Тя все още пее своите сто- 
тици песни, който са били смисъл и съдържание на извърве- 
ния почти столетен живот. Именно тя, бабата, предава и дар- 
ба, и репертоар на внучката си Радка Кушлева. Тя е първата 
учителка и ръководителка на бъдещата певица. 

-- Радка ми зе зехтина още като дете на две години — каз- 
ва Цонка Кушлева, майката на Радка. — Дето се казва, ед- 


152 


вам престъпваше, държеше се за полата ми, докато работя, а 
аз обичах да работя и да пея, и сё мъркаше след мен. Няма да 
забравя голямото си учудване и радост, когато тя на две годи- 
“ни изпя „Заспало е челебийче“. Тя е бавна и трудна за из- 
пълнение песен, но Радка я беше научила и си я пеееше. Отто- 
гава вече не е спряла да пее и до днес. Имаше и тежки дни, 
и тежки болести, и много тревоги, но песента остана за нея и 
като сила, и като воля. Струва ми се като живот - песента е 
животът на Радка. 

Радка Кушлева учи песните ей така, както си седи и си 
играе с парцалените кукли по двора, или пък когато седи тихо 
до майчиния скут и слуша приспивните песни, които тя пее на 
братчето, а по-късно на сестричката и най-после на сестричките- 
близначки. Братчето ще израсне и ще има чуден глас, ще добие 
славата на признат певец, но пеенето ще остане между друго- 
то. Той ще наследи бащината си професия — офицер. Така е би- 
ло от едно време по тия места - синовете да взимат професия- 
та, занаята, поминъка на бащата, да го продължат и предават 
на поколенията. Затова в Родопите се срещат потомствени рез- 
‚бари, бакърджии, звънари, гайдари и сладкопойни певци, 

А. момичетата учат шетнята, думите, песните и хората на 
майката и бабата. Това е женска работа и върви по женска 
линия. Радка ще запомни приспивните песни от майка си и тя 
ще ги пее на по-малките сестри, когато едвам е тръгнала на 
училище. Тя ще бъде всепризнатият старейшина в кушлевския 
детски свят, ще бъде водач в игрите и палуванията, учител и 
диригент в малкия детски хор, който се подвизава из улицата 
пред къщната порта или в самия двор. Имало голямо послу- 
шание и сговор сред малките деца. Каквото каже каката, това 
ще бъде! Както пее каката, тъй ще пеят и другите, че тя най- 
бързо заучавала песните от майка им, най-бързо усвоявала 
макама й. А когато идвала на гости баба Мария Седенкова, 
‘ела и слушай — пее цялата къща: бабата издига глас, но най- 
голямата внучка я догонва, вперила очи в бабините си уста и 
сякаш иска да разбере как така красиво се излива този силен, 
необикновен глас, как толкова свободно се лее и гали като при- 
ятния родопски вечерник заруменелите бузи на развълнуваните 
от песните деца. Майката гледа радостно дъщеря си, отправя 
признателен поглед към старата си майка, като че да й благо- 
дари за чародейната дарба, която е вляла чрез нейната кръв. 
и в кръвта на децата й. Тя също запява с ясен и приятен глас, 
който още повече възбужда децата. Семейство за чудо и при- 
каз! Да стоиш и да се ненарадваш на тази мила картина: по- 

белялата от годините баба, майката в разцвета на своята мла- 
дост и сила и насядалите около тях пет деца. 

Животът на семейство Кушлеви не протича спокойно сред 
хубавата и романтична природа на Широка лъка, а се мести от 
застава на застава, от село на село. Постоянният дом в Широ- 
ка лъка винаги ги чака да се завърнат и те се завръщат там 
с песен и с песен го напускат, защото песента е постоянен, не- 
изменен спътник на Кушлеви. 

Радка Кушлева се учи добре в училище и минава за „пър- 
ва певица“. Учителите обичат това красиво и много будно дете, 
което с песните си разнообразява монотонния училищен живот. 
Радка има и много приятелки сред децата, които се привързват 
към нея заради веселия й характер, заради остроумните игри 
и не на последно място, разбира се, и заради песните. Радка пее 
в училище в празнични дни и различни тържества, пее и ве- 
чер по седенки научените от майка си и баба си песни. Големи- 
те моми я канят при тях и тя пее непринудено, свободно, без 
да се стеснява. И какво има за стесняване, то е песен, а тя знае 
да пее — знае песните! 

През 1941 година семейството на граничния подофицер 
Кушлев се премества в Скопие - там службата отвежда този 
скромен родолюбец и добряк. Радка е ученичка в последния 
прогимназиален клас и нейната слава на песнопойка бързо се” 
разчува в училището. Не закъсняват случаи, когато тя може 
да покаже своето певческо изкуство. В скоро време тя се изявя- 
ва като голяма певица и я подтикват да се яви на конкурс в 
Радио Скопие. На следващата 1942 година тя е вече ученичка 
в стопанското училище -- толкова са възможностите на баща- 
та, да даде занаят в ръцете на първородната си дъщеря, защо- 
то другото учене струва скъпо, средства трябват. 

Радка е усърдна и старателна ученичка, усвоява бързо крой- 
ки и шевове и през часовете на практически упражнения изви- 
ва глас, реди песен след песен - все родопски мелодни. Учи- 
телка по пеене е бъдещата оперна певица Надя Бърдарова. Ся 
отвежда Радка на конкурс в Радио Скопие. Комисията, в коя- 
то участвува и Иван Кавалджиев със свой оркестър, я харесва 
много и на 6 май по Радиото прозвучава един красив, с мета- 
лически блясък родопски глас, какъвто друг не се е слушал до- 
тогава. Да не говорим за блестящия успех на младата 16-годи- 
шна: певица и спонтанното всепризнание на слушателите — епи- 
тети, сравнения и суперлативи, изказани по случая. Ще ка- 
жем само, че ученичката от ГУ клас на стопанското професио- 
нално училище в Скопие - Радка Кушлева, от този ден пее 

по два пъти седмично пред микрофона на Радиото и популя- · 


ризира родопската песен, толкова чужда и по мелодия, и по 
поетическа стойност за населението от този край. Съпровождат 
я „Кореняшката група“ с ръководител забележителният за вре- 
мето си флигорнист Карло Алиев, бащата на бъдещия ненадми- 
нат майстор акордеонист Борис Карлов, оркестърът на Иван 
Кавалджиев и отделни индивидуални инструменталисти. Радка 
Кушлева притежава голяма музикалност и това я прави прия- 
тен и дирен партньор от оркестри и инструментални групи. 

Първите песни, които е запяла пред Радио Скопие, са: 
„Бела съм, бела, юначе“, „Кадона седи в бахчона“, „Заспало е 
челебийче“, „Радо мари, бяла Радо“, последвани от десетки 
други. б 

Радка Кушлева завършва с отличен успех стопанското про- 
фесионално училище и посреща Девети септември 1944 година 
в родното село Широка лъка заедно с цялото си семейство. Тя 
изкарва двегодишни курсове за преподавателка и учителствува 
една година. Учителската професия я увлича, ала песните де- 
лят мегдан с нея. Радка обича ученичките си, стреми се учили- 
щният живот да върви по-весело, по-лесно. А песните напират 
в нея, искат постоянна изява, постоянна слушателска публика. 
"И тя става една от основателките на самодейния ансамбъл „Ки- 
рил и Методий“, който се сформира под диригентството на Ата- 
нас Капитанов. Радка Кушлева е първа солистка на ансамбъла 
и развива огромна концертна дейност сред родопското населе- 
} ние, изоставено дотогава и забравено за културни прояви и 
просвета. » 


През 1945 година Радка Кушлева се омъжва за Асен Поп- 
чев, оркестрант в Ансамбъла. Той свири на тамбура, китара и 
цигулка. В големия Кушлевски род на музиканти и певци вли- 
за още един потомък на надарени певци и свирачи, увеличава се 
с още един член музикално-певческата група в Широка лъка. 
Двете деца, които ще роди по-късно Радка — Цонка и Димит- 
рина, ще станат продължителки на дарбата и“ по майчина, и 
по бащина линия и ще запазят семейните песенни традиции. 

Началото на младото семейство е свързано с музикалната 
дейност на Ансамбъла, но в скоро време те образуват малка, 
лесноподвижна концертираща група в състав: Радка Кушлева, 
Асен Попчев, Христо Христов /Хайтата/, Атанас Пацев и Делчо 
Андонов, всички известни родопски изпълнители. Групата оби- 
каляла и най-затънтените родопски махали. Средствата, полу- 
чени от тия концерти, се предават във фонда за пострадалите 
от войната. Групата е първата светлинка от голямата култур- 

на дейност, която ще се развие по-късно сред родопското насе- 
ление. Сега те са първите артисти тук, които показват народ- 
ното изкуство, съхранило се дълбоко в душата на обикновения 
трудов човек, Тъкмо тогава Радка Кушлева започва да пее и 
популяризира много старинни и характерни родопски песни. 
Поради религиозен фанатизъм, а може би и страх, приелите ис- 
лямската вяра българи плътно затворили в съзнанието си пес- 
ните на деди и прадеди. Пеели ги само зад здраво залостените 
врати и стените на старите къщи. Когато става дума за това 
именно време, Радка Кушлева се оживява: 

-- Аз много обичах тези песни и ги учех с голямо удоволст- 
вие. Бях 10-годишна, когато цял ден пренасях тор с един чу- 
вал на съседката ни, за да науча от нея песента за „Салих си 
връща булката“. Моля се на съседката, моля се да ми я изпее, 
а тя казва: „Ела, помагай да изчистиме обора от тор, натрупал 
се е през зимата, и ще пееме, никой да ни не чуе!“ И аз оти- 
дох. Бях в трето отделение, бях слабичка, ама цял ден прена- 
сях с нея. Тя ми разказва текста на песента, а като поседнеме 
да почиваме, запяваме: пее тя и аз след нея. 

Впечатляваше ме много текстът на тази песен - разказва 
Радка Кушлева - и главно съдбата на Фатме, булката на Са- 
лих. И сега я пея и рецитирам с голямо вълнение. Този Салих 
бил заможен, но много алчен човек. Харесал една хубавица, 
Фатма, и се оженил за нея. Тя била също от богат род, сираче, 
само брат имала. Веднага след сватбата Салих рекъл на булче- 
то си, че я вр” ща в бащината й къща да иска имане и имот от 
братси и когато получи това богатство, тогава да севърне при 
него. Песента разказва как той я изпратил до братовата и къщаи 
наръчал: назад да не се обръща, за да не се развълнува сърце- 
то му, като погледне нейното лице каматно, черните й черешови 
очи и витите гайтанлии вежди, като види да се кърши строй- 
ната и фиданлия снага — тьонка снашчица. 

Фатма влязла в братовия си двор и го попитала дали ще 
я приеме. Било и тежко на душата, че момъкът, когото обичала 
и се оженила с любов за него, я връща за имот и имане. Бра- 
тът отговорил: „Бащино дворе широко, има и за теб, и за мен“. 
Дълго чакал Салих да се върне невястата му, ала тя не се 
върнала, останала при брат си. 

Радка Кушлева се замисля за миг, после сякаш се досеща 
нещо, бързо добавя: В 

— Знаете ли, тая песен ме вълнуваше още като дете, въл- 
нува ме и сега, Қато се замисля понякога за героите на песните 
ми, винаги се добирам до една истина, една случка, от която е 

станала песента. И затова тия песни много ме интригуват и за- 
владяват въображението ми. Иска ми се понякога дадена пе: 
сен да не се развива трагично, героите да бъдат щастливи и до- 
волни. Ала уви! По нас са създадени повече песни за мъката, 
отколкото за радостта. И тази песен за Салих никога не е на- 
пускала съзнанието ми. Харесват я много из Родопския край и 
аз я пея доста често. Едвам преди две-три години аз открих дру- 
га песен, в друго селище, която е продължение на тази, КОЯТО 
пея аз. И ще ви кажа колко интересно се случи това. 

„ Минаваме по една поляна, наричат я „Фатмина поляна“. 
Попитах на коя Фатма е кръстена. И ми разказаха, че има и 
песен за нея „Салих си връща булката“. Запях песента. Ка- 
заха, че е същата, но песента, която знаех, свършваше до връ- 
щането на Фатма при брат й. Новата песен започваше именно 
оттук. След три години Фатма се оженила за Мехмед от това 
село и след година родила дете. Дошел някакъв човек на го- 
сти и им казал, че двамата са млечни братя -- майката на Фат- 
ма кърмила Мехмед, чиято майка умряла при раждането му. 
А в нашия край — разказва Радка - млечни братя се смятат 
като-същи, родни братя; не могат да се женят помежду си. Тъй 
като и майката на Фатма умряла, нямало кой да им разкаже 
тяхната детска орисия. Мехмед и Фатма се чувствували като 
престъпници. Тогава той рекъл, че ще отиде към друго село, 
където имало стар ходжа, да му разкаже, че те са се оженили 
от незнание и да го попита дали грях са сторили. И поръчал 
на Фатма: да го чака три дни - ако не си дойде, грехът им е 
голям и той няма да се върне - нито да се видят, ниго да се 
чуят повече. 

Заминал Мехмед, а Фатма чакала ден-два, неспокойна и 
смазана душевно. Не издържала три дни да чака. На втория ден 
изкъпала детето си, повила го, оставила го и отишла на тази 
полянка, та се обесила. На другия ден се върнал Мехмед — 
ходжата казал, че не, са сторили грях, ала Фатма се била обе- 
сила вече. От мъка посегнала на себе си. Народът кръстил по- 
ляната „Фатмина поляна“, а певците създали песен. Не бях има- 
ла случай да науча продължението на песента, то се пее друга- 
де, не в Широка лъка. Ама сега, като я зная, рецитирам я ця- 
лата и се посреща много хубаво, с много съчувствие. 

Спряхме се по-дълго на този разказ на певицата, за да по- 
кажем на читателите, че старата народна поговорка „Песен без 
причина няма“ не е казана напразно, а е създадена от самия 
живот. От друга страна, този обстоен разказ за Салих и Фат- 
ма ни подсказва за отношението на Кушлева-към съдържани- 

ето на песента. Тя не се опива само от мелодията, не се стреми 
само към майсторство в изпълнението, но тя проучва задълоо 
чено и детайлно поетичното съдържание на песента, вниква в 
него и по този начин успява да предаде песента емоционално, 
вълнуващо, с неподражаема артистичност и изпълнителски 
темперамент. Тъкмо тук може би трябва да търсим причината 
-за нейното вдъхновено и сърдечно изпълнение на народните 
песни. Радка Кушлева успява да двладее текст и мелодия, да 
ги изпее или рецитира така, както може да пее или рецитира 
само човек, преживял сърдечно едно произведение, усетил го ка- 
то собствено свое, като нещо лично изживяно. Оттук и завла- 
дяващото и толкова специфично изпълнение на родопските пес- 
ни от Радка Кушлева. Родопите се славят със забележителни 
певци, някои отдавна известни на любителите на родопските 
песни, като Каньо Бедров, Надежда Хвойнева, Костадин Дуров 
и др. Техният списък е дълъг, но в него името на Радка Куш- 
лева ще бъде винаги първо: винаги водещо име, не само като 
на певица, популяризирала първа родопската песен, аи като ней- 
на най-добра и вярна тълкувателка и изпълнителка. 

През 1948 година Радка Кушлева участвува с хор „Кирил 
Маджаров“ в Първия републикански фестивал и получава пър- 
вата награда. На този републикански музикален форум тя е 
оценена като най-даровитата и най-характерната изпълнителка 
на родопски песни и Радио София я поканва За редовни уча- 
стия. Тя пее многократно с оркестъра на Иван Кавалджиев, 
групата на Иван Кирев и др. Следващата 1949 година с вклю- 
чена в българската състезателна група на Световния младеж- 
ки фестивал в Будапеща, където получава първа награда — зла- 
тен медал и лауреатско звание. н 

След този международен успех името на Радка Кушлева 
бързо се изравнява с имената на вече утвърдените певци и пе- 
вици по Радио София. През 1950 година тя прави записи на 
70 родопски народни песни в съпровод с Коста Колев, Угърчин- 
ската група, Тракийската тройка, групата на Иван Кирев, ор- 
кестъра на Иван Кавалджиев и други групи. 

В 1951 година заедно със семейството си се установява да 
живее в Пловдив. Тук става една от основателките и първа со- 
листка на Ансамбъла при Окръжния народен съвет под ди- 
ригентството на Асен Диамандиев, сега професор и ректор на 
Висшия музикално-педагогически институт в Пловдив. В Ан- 
самбъла Радка Кушлева развива голяма изпълнителска дей- 
ност: пее. в хора, в дуети и сола, винаги посрещана с любов от 
слушателите. Към тази певица с големи гласови възможности 

проявяват интерес различни диригенти и състави. Дори за из- 
веотно време тя пее във вокалната група на Радио София „Рос- 
на китка“, там става щатна певица за няколко месеца, а след 
това постъпва в битовата певческа група „Наша песен“ при 

ирекцията за музикално творческо и изпълнителско изкуство, 
или, наричана сега „Българска музика.“ Тук Радка Кушлева 
става равностоен партньор на Мита Стойчева, Борис Машалов, 
Борис Карлов и други имена, известни и познати на българ- 
ската музикална публика. 

Кръстосвала няколко пъти България надлъж и шир, опоз- 
нала фолклора на различните краища на страната, тя обогатя- 
ва репертоара си, творчески пресъздава много песни. 

Природните и артистични качества на Радка Кушлева осо- 
бено й помагат да поднася родопската песен не само певчески, 
но и като забележителен рецитатор. При нея пеенето и рецита- 
цията са неразривен процес, единодействие, което в даден слу- 
чай се явява като естествена необходимост. Нейното поднася- 
не на текста е толкова музикално, че слушателят неусетно, с ед- 
наква сила възприема и пеенето, и рецитирането. Нещо повече, 
в дадени моменти просто очаква смяната на едното с другото. 
Тази изключителна дарба на певицата дава възможност на хи- 
лядите слушатели и почитатели на родопската песен да чуят 
дългите стихове на бавните песни, тази съкровищница на сюже- 
ти, мотиви, образи, картини и идеи с неподражаема сила и май- 
сторство. Сложната мелодична орнаментика, така Характерна за 
този край, певицата пее с лекота и непринуденост. И тук, както 
и при други случаи, изпълнителката не е механична, безуча- 
стна повтарачка на наученото преди всичко от майка си и баба 
Мария Седенкова, но тя добавя, изменя и особено усложнява 
мелизматиката на песните (нещо подобно се наблюдава и при 
пеенето на Йовчо Караиванов). Затова и баба й, и майка и ед- 
ногласно повтарят: „Радка пее нашите песни, от нас ги е на- 
учила, ала тя пб ги върти, по ги кърши, оширява ги и затова 
звучат по-хубаво от нашите, по-богати са“. { 

Това е признание на обикновени певци от Родопите, но то 
се покрива и с онова на най-изтъкнати специалисти по народна 
музика. Георги Бояджиев казва за Радка: „Радка Кушлева е 
майсторка на най-изтънчените нюанси на музикалния и слове- 
сен текст, певица с вродено чувство за подбор на поетичната 
самобитна песен.“ И това, трябва да признаем, се отнася като 
че за голяма част от талантливите съвременни изпълнитеди 
на народни песни, които и по интелигентност, и по култура и 
музикален вкус далеч са надминали предходниците си. От дру- 

га страна, тия промени — текстови и мелодични, извършвани 
някак неосъзнато и спонтанно от надарените изпълнители, идват 
да затвърдят мнението, че народните песни непрекъснато са 
се дообработвали, доразвивали и усъвършенствували през ве- 
ковете от талантливи певци, за да достигнат до нас, до наше 
време, като съвършени музикално-поетични творби, които съ- 
перничат на най-изтънчената и извисена поезия. 

Любовната песенна лирика заема важно място в родоп- 
ския фолклор. Протяжността, бавното темпо, леещите се мелодии 
са най-характерните черти за родопската музика, които Радка 
Кушлева умее да подчертава с тънко майсторство. 

Когато слушаме пеенето на Радка Кушлева, нейните сво- 
еобразни сложни извивки, пред погледа ни като че се разкри- 
ва необятният родопски масив — едно море от заоблени хълмо- 
ве, които потъват, губят се в далечната мараня. Виждаш ши- 
роките слънчеви поляни и прохладни гори над Гела, студените, 
бързоструйни извори и потоци, високите върхове, заболи чела на 
възбог. Хубостта ражда хубост, казва народът, а хубавите ро- 
допски песни, изпети от Радка Кушлева, отразяват ненагледна- 
та красота на този хубав и древен български край. Изпява пе- 
сента певицата, а в ушите на слушателя продължава да звучи 
отсвирването на гайдата, която и днес е най-любим инструмент 
в сръчните ръце на стари и млади родопчани. Затова споме- 
нем ли Родопите, в ушите ни зазвучават мелодиите на стоте 
родопски гайди, много от които по големина на меха съперни- 
чат на боя на самия свирач. „Каба гайдата“ е най-характер- 
ният за този край музикален инструмент, който води сватбено- 
то тържество, стои начело при кръщавки и народни увеселения, 
при веселите, изпълнени с романтика и труд родопски есенни 
меджии, на гласовитите и шумни родопски трапези и събира 
старо и младо на селското хорище и приглася на кръшните 
песни на певиците. Без гайдата веселието и радостта на ро- 
допчанина са непълни, безжизнени и неприсъщи на темпера- 
мента му. „Каба гайдата“ е влязла дотолкова в бита и еже- 
дневието на родопчанина, че дори никой не се дразни от това, 
че в повечето случаи тя свири само мелодията на народните 
песни и не се стреми да доизкусурява инструментални мело- 
дии на този край. Така е било от векове, така е и днес. Гла- 
сът на гайдата звучи в новите, белнали се като птици къщи, 
накацали като орли по ридищата, оттеква из боровите върхари 
и се разстила по високото равнище на Кайлъка. 

В къщата на големия Кушлевски род в Широка лъка гай- 
дата е била на почит и уважение и е имала своите най-доб- 

ри и всепризнати свирачи. Високият глас на Радка Кушлева 
често е затруднявал гайдарите, ала добрият родопски гайдар 
се ослушва, сглашава гайдата и намира точно покритие с гла- 
са. Разликата понякога може да бъде и една октава между 
гласа на певицата и „каба гайдата“, но важното в случая е, 
че тоналността е същата, мелодията до най-големи подробно- 
сти е еднаква, преливат се инструмент и глас, получава се 
сложно звучене. И в това ново по колорит звукосъчетание гла- 
сът на Радка Кушлева звучи по-ясен, по-звънлив, неповторим, 
запомнящ се. 

Да говорим за „родопския славей“, както често я наричат 
в родния и край, без да отроним дума за трите й сестри, ха- 
рактеристиката за певческата традиция на това родопско се- 
мейство би била непълна. 

Радка Кушлева е певица с неспокоен, търсещ дух. Ней- 
ната интелигентност, нейният верен усет към песента я ка- 
рат да избира все нови и нови форми за популяризиране на 

„народната песен, и то така, че тя да противостои на ширна- 
лата се по наше време естрадна песен, да се възправи срещу 
нея и да се възприеме с почит и уважение от младото поколе- 
ние. Тъкмо тия свои чувства и мисли Радка Кушлева осъщест- 
вява със създаването на дует Радка и Мария Кушлеви, след 
това квартет сестри Кушлеви -- включени са и двете най-мал- 
ки сестри -- близначките Анка и Стефка, завършили музикал- 
„ното училище и Висшия музикално-педагогически институт в 
Пловдив. Квартетът прераства по-късно в секстет Кушлеви, в 
който пеят и двете дъщери на Радка - Цонка и Димитрина. 

Не може да се отмине дейността "на този-секстет, изграден 
по подобие на певческата група „Сестри Феодорови“ в Съвет- 
ския съюз. Този секстет има вече 25-годишно съществуване, и е 
найоригиналното наше българско художествено явление в та- 
зи област от втората половина на 50-те години. 

Песните, заучени от баба Мария Седенкова и от майката 
Цонка Кушлева, дълги години служат като неизчерпаем из- 
вор за концертни програми, към които се прибавят и песни от 
други краища на страната. Добили съвременно музикално 06- 
разование Анка и Стефка обработват песните, пригаждат ги 
за изпълнение от секстета. Всички свирят на различни инстру- 
менти, съпровождат си сами и по този начин успяват интерес- 
но да поднасят концертните си програми. 

Секстет Кушлеви са артисти при Концертна дирекция, по- 
сетили са десетки чужди страни и са получили най-хубави от- 
зиви, от които проличава големият успех и силното впечат- 

ление, което оставя тази забележителна певческа група, един- 
ствена по рода си у нас. 

С много упорити репетиции вокалният секстет сестри Куш- 
леви е постигнал завидна ансамбловост, точност на фразиров- 
ката, висок професионален уровен. 6 

„Сестри Қушлеви се стремят да съчетаят богатството на 


вокалните изразни средства със средствата на драматичната: 


игра и създават такива образи в песните, които се отдават 
на най-взискателен художник“ — пише „Советская культура“ 
от 25 януарн, 1962 година. 


„Секстет сестри Қушлеви, облечени в техните национални 
костюми с богати орнаменти и цветове, образуват един от най- 
хармоничните вокални ансамбли. Техният репертоар, създа- 
ден от народни песни, предава със сила или нежност обичай- 
те и традициите на страната. Това е номер, пълен с очарова- 
ние и поезия“ - възкликва френският вестник „Л”Орор“ от 
април, 1972 г. А вестник „Фигаро“ приглася въодушевено: 
„При това повечето от елементите са много добри. Един Ко- 
катрикос (директор на зала „Олимпия“ в Париж) би създал 
сензация с шестте сестри Кушлеви, певици със златен глас и 
инструменталистки. Квартетът е прераснал във „вокално-ин- 
струментален“ секстет Кушлеви за изпълнение на народни 
песни. Новото е, че изпълнителките сами си съпровождат с ин- 
струменти. Песните са обединени по звучение и по съдържа- 
ние...“ 

Броят на изнесените от секстета концерти надхвърля 2 000, 
като тук не се включват отделни участия в концертни програ- 
ми. Посетили са Съветския съюз, Полша, Югославия, Чехо- 
словакия, Франция, Белгия, Гърция и други страни. е 

Съставът е лауреат на П общобългарско състезание за пев- 
ци и инструменталисти и носител на орден „Кирил и Методий“. 

Радка Кушлева получи признанието на българските слу- 
щатели, музикалните спецалисти и народното правителство. 
Наградена е с орден „Кирил и Методий“ и юбилейна значка 
„25 години народна власт“. 

Сега, в разцвета на своите творчески сили, тя не престава 
да учи великолепни, емоционални и наситени с артистичен за- 
ряд родопски народни песни, да ги пее с душа и сърце. 

